França Liura

La França Liura foguèt lo regim de resisténcia fondat en exili a Londres pel general de Gaulle en seguida de son apèl del 18 de junh de 1940. La velha, lo diluns 17 de junh, de cap a la progression alemanda, Philippe Pétain, cap del govèrn del Tresena Republica aviá cridat l'Armada Francesa a cessar los combats pendent las negociacions de l'armistici amb los nazis, que lo signèron cinc jorns mai tard, lo dissabte 22 de junh.

Qualques setmanas mai tard, lo diluns 10 de julhet, l'Assemblada Nacionala, reünida a Vichèi, votèt una lei constitucionala de redigir una nòva constitucion e deleguèt los plens poders a Pétain.  L'endeman, Pétain se declara «cap de l'Estat francés» (regim de Vichèi).

Aquel meteis jorn, lo general de Gaulle, per que lo regim de Vichèi èra «illegitim, e sens validitat», formèt lo govèrn (Conselh de Defensa de l'Empèri) de la França Liura.  Las fòrças armadas reünidas a la França Liura son apeladas las Fòrças Francesas Liuras (FFL).

Lo 13 de julhet de 1942, la «França Liura» es renomenada «França Combatenta» pel Comitat Nacional Francés per marcar l'adesion de la França Liura e «de gropaments qu'a l'interior del país participavan activament a la resisténcia».

Lo 3 de junh de 1943, la França Combatenta venguèt una de las compausantas del Comitat Francés de Liberacion Nacionala (CFLN) e lo 1èr d'agost de 1943, las Fòrças Francesas Liuras (FFL) venguèron l'Armada Francesa de la Liberacion.

 Nòtas e referéncias 

Categoria:Istòria contemporanèa de França